《寄李寄亭丈 其二》
清代·毛国翰

角里先生读道经，终年习静旧岩扃。天浮空翠水陂绿，门对寒光风嶂青。

蓬户独留求仲径，野人多识子云亭。筦山萝薜遥相忆，春雨濛濛摇洞庭。

作者简介：（1772—1846）湖南长沙人，字大宗，号青垣。嘉庆诸生。善强记，能背诵《佩文韵府》。肆力于诗，多凄苦之音。后被湖广总督裕泰招致幕府。有《麋园诗钞》、《天显纪事》、《青湘楼传奇》。